Jean-Louis Garcia

Jean-Louis Garcia (s. 20. syyskuuta 1962 Ollioules) on ranskalainen jalkapallovalmentaja ja entinen maalivahti.  

Ura 

Garcia pelasi urallaan AS Cannes'ssa, AS Monacossa, SO Châtelleraudais'ssa, AS Nancy-Lorrainessa sekä FC Nantes'ssa. Hänen uransa oli melko hyvä, suurimpana yksittäisenä tappiona hän joutui antautumaan viidesti ottelussa Bayer 04 Leverkusenia vastaan 1995 pelatessaan FC Nantes'n maalilla.

Garcia aloitti valmennusuransa FC Nantes'n apuvalmentajana 1995–1998. Hän siirtyi 1999 valmentamaan FC Girondins de Bordeaux'n reservijoukkuetta. 2003 hänestä tuli Sporting Toulon Varin päävalmentaja. Hän valmensi seuraa kesään 2006 saakka ennen siirtymistään SCO Angersin päävalmentajaksi. 

Angersissa Garcia on tehnyt resursseihin nähden hyvää työtä nostaen seuran debyyttikautensa päätteeksi Ligue 2:een. Kaudella 2007/08 Angers sijoittui Ligue 2:ssa sijalle 10 ja France Football valitsi Garcian sarjatason vuoden valmentajaksi. Tammikuussa 2009 Garcia allekirjoitti kesään 2012 ulottuvan jatkosopimuksen Angersin kanssa. Angers: Garcia prolonge jusqu'en 2012

Huhtikuussa 2011 L'Equipe uutisoi, että Garcia olisi ehdolla AS Nancy-Lorrainen tai FC Girondins de Bordeaux'n päävalmentajaksi kauden 2010/11 jälkeen. Jean-Louis Garcia approché ?  Lopulta Garcia jättikin Angersin vuosi ennen sopimuksensa päättymistä ja siirtyi liigasta pudonneen RC Lensin päävalmentajaksi. J.-L. Garcia nouvel entraîneur  Garcian debyyttikausi Lensissä sujui kehnosti ja pikaista paluutaa liigaan tavoitellut joukkue jäi vasta sijalle 12. Kausi 2012/13 alkoi myös nihkeästi ja Garcia sai potkut syyskuun lopulla 2012, kun Lens oli voittanut vain yhden kahdeksasta pelatusta ottelusta. Garcia mis à pied, Sikora nommé

Lokakuun lopussa 2013 Garcia palasi valmennustehtäviin LB Châteauroux'n päävalmentajana. Garcia remplace Tholot à Châteauroux Kausi sujui seuralta heikosti, eikä Garcia onnistunut toivotusti kääntämään kurssia paremmaksi. Kauden päätteeksi LB Châteauroux putosi Nationaliin ja Garcia jätti tehtävänsä. Football. Jean-Louis Garcia quitte Châteauroux

Kesäkuussa 2015 Garciasta tuli Ranskan CFA:ssa pelanneen Grenoble Footin päävalmentaja. Jean-Louis Garcia nouvel entraîneur du GF38 Garcia luotsasi Grenoblen ainoaksi jääneellä kaudellaan 2015/16 CFA:n B-lohkon toiseksi. Nousuun oikeuttanut lohkovoitto jäi lopulta kolmen pisteen päähän. Kauden jälkeen Garcia siirtyi Ligue 2:een pudonneen ESTAC Troyes'n päävalmentajaksi.Jean-Louis Garcia nouveau coach de Troyes (officiel) Garcian johdolla Troyes sijoittui kaudella 2016/17 Ligue 2:ssa kolmanneksi ja voitettuaan Lorientin nousukarsinnoissa se palasi takaisin pääsarjatasolle.Troyes wins play-off to earn Ligue 1 promotion; Lorient relegated Kaudella 2017/18 Troyes taisteli sarjapaikastaan, mutta joutui tyytymään liigan 19. sijaan ja putosi kauden päätteeksi takaisin Ligue 2:een.Ligue 1: Memphis Depay's hat trick puts Lyon in Champions League; Troyes relegated Kauden jälkeen Garcia jätti tehtävänsä.Troyes : l'entraîneur Jean-Louis Garcia remercié suite à la descente en Ligue 2

Kesäkuussa 2019 Garcia aloitti AS Nancyn päävalmentajana kaksivuotisella sopimuksella.Jean-Louis Garcia sur le banc de Nancy Hän ei onnistunut nostamaan seuraa takaisin Ranskan pääsarjaan. Seura ei uusinut Garcian sopimusta kauden 2020/21 jälkeen.Official | Nancy appoint Daniel Stendel as new manager

Tammikuussa 2022 Garciasta tuli Belgian liigan RFC Seraingin päävalmentaja.Jean-Louis Garcia moet als opvolger van Condom Seraing in 1A houden Garcia onnistui turvaamaan Seraingin sarjapaikan kauden päätteeksi. Hän jätti kuitenkin tehtävänsä toukokuussa 2022.Seraing moet op zoek naar nieuwe coach, Jean-Louis Garcia gaat weg na behoud

Lähteet

Luokka:Ranskalaiset jalkapalloilijat
Luokka:Ranskalaiset jalkapallovalmentajat
Luokka:Vuonna 1962 syntyneet
Luokka:Elävät henkilöt